VAIMUHAIGE POPULISTI SONIMINE!  Pöördumine Järva- ja Viljandimaa valijate poole (Üksikkandidaat kana)  7.jaanuar 2011  Tere!  Olen kana ja pöördun Teie poole selgitusega, mis annab ka Teile lootust muutusteks meie kõigi eestlaste ühisel Eestimaal. Valimised XII Riigikokku on ukse ees, era-, mees- ja seltskonnad on juba rivid sirgeks seadnud ja kandidaadidki paika  pandud.  Lubadusi sajab lumega võidu! See, millise erakonna või üksikkandidaadi platvorm just Teile meelepäraseimaks osutub ja Teie hääle saab, see kajastub ka meie kõigi homsetes tegemistes.  Minul on Teile erandlik ja kõigist teistest kandideerijatest ju ka erinev lubadus!  Loodan südamest, et see Teid veenaks ja paneks kaaluma oma hääle hinda!  Soovin valituks osutudes tagastada viimse kui sendi, mille Riigikogu palgarahana välja maksab - oma valimisringkonna hääletajatele. Kokku 48  korda, uue Riigikogu palgasüsteemi kohaselt 0,65 koefitsendiga 5200 eurot kuus. Loomulikult ei jagu seda kõigile ja seepärast pöördungi juba täna Teie poole, et saaksite teada minu kavatsustest juba enne valimisi, et siis, aktiivsete kodanikena, mtü-de, seltside, seltsingute, hariduskolleegiumite, majaühistute või mistahes muus vormis kooskäijate esindusena, anda märku oma vajadustest, puudustest ja hädast. Loodan salamisi, et minu ettepanekuga liituksid ka teised üksikkandidaadid, loodan salamisi, et  sellisest ühe kuupalga suurusest abist igal järgneval 48 kuul, kokku 4 tööaastal, sünnib palju ja otsest head väikestesse ettevõtmistesse, milles kõiges on sees Teie enese panus, hääl, mis saab elustada ümberkaudseid külasid, koole, kultuuri ja seltsielu. Rahvuslik aade ei rajane sinisilmsusele ega ka mitte rahapakkidele kusagilt kaugelt ja kõrgelt. Selle läte on meis kõigis olemas, valikuvõimalused on avatud ja otsustusõigus on meist igal. Kuuluvus kuhugi ei keela anda oma häält sisemise veendumuse ja  südametunnistuse alusel. Kaaluge palun seda pakkumist ja andke endast mulle märku. Tagasiside leiab kinnitust hääletussedelil, edasi ...